  З А П И С Н И К


Од 48-тата Седница на Советот на Општината Битола одржана на 25.12.2024 година.
	Седницата се одржа во големата сала за седници на Советот на Општина Битола и почна со работа во 11,00 часот.
На седницата присуствуваа 31 член на Советот: Габриела Илиевска-Претседател на Советот, Михајло Вангелов, Марица Тодоровска, Лидија Павловска, Марко Јосифовски, Бојан Бојкоски, Марта Ѓоргиевска, Анета Ѓоргиевска, Зоран Петковски, Ленче Илиевска, Златко Лозановски, Сашо Никовски, Јосиф Стевоски, Соња Петреска, Александар Димовски, Методија Илиевски, Петар Николовски, Кети Неделковска, Елизабета Тодоровска, Мирјана Захариевска Ралевска, Кире Климески, Елена Кромидаровска Маховска, Борче Корлевски, Жаклина Наумовска, Јадранка Павловска, Алмир Адемоски, Иван Чулакоски, Гаврил Трајковски, Мерита Исмајловска. Горан Велевски и Анастасија Трајковска.
	Конфликт на интереси по точките од дневниот ред нема никој.
На седницата присуствуваа гости од јавните средствата за информирање, претставници од општинската администрација, директорот од ЈП Комуналец и градоначалникот Тони Коњановски.
Претседателката Габриела Илиевска го прочита дневниот ред со 6 точки кој беше доставен до советниците и праша дали имаат предлог за измени и дополнување на истиот.
Габриела Илиевска кажа дека до нејзе се доставени неколку предлог дополнителни точки, по барање на ЈП Комуналец, ЈП Пазари и некои од општинската администрација, потенцирајќи дека станува збор за точки кои минатата седница не беа изгласани. Во продолжение ги прочита предлог дополнителните точки:
1. Програма за одржување на комунални објекти и инсталации, локална патна мрежа и улици во Општина Битола за 2025 година.
2. Програма за економски развој на Општина Битола за 2025 година.
3. Финансиски план за работа на ЈП „Комуналец“ за 2025 година.
4. Финансиска програма за одржување на јавната чистота на јавните
површини на територија на Општината Битола за 2025 година.
5. Финансиска програма за одржување на јавните зелени површини на
територија  на Општината Битола за 2025 година
6. План за работа на ЈП „Пазари“ за 2025 година. 

Иван Чулаковски имаше предлог дополнителна точка за дневен ред.
1. Одлука за примање на домација од Иван Чулакоски за помагање и 
збогатување на содржини во Општина Битола по повод дочекот на Новата 2025 година – Зимска Приказна.

 Предлог дополнителните точки ставени на гласање. 

1. Програма за одржување на комунални објекти и инсталации, локална патна мрежа и улици во Општина Битола за 2025 година, беше ставена на гласање и усвоена со 28 гласа За.
2. Програма за економски развој на Општина Битола за 2025 година, беше ставена на гласање и усвоена со 28 гласа За.
3. Финансиски план за работа на ЈП „Комуналец“ за 2025 година, беше ставен на гласање и усовен со 28 гласа За.
4. Финансиска програма за одржување на јавната чистота на јавните површини на територија на Општината Битола за 2025 година, беше ставена на гласање и усвоена со 28 гласа За.
5. Финансиска програма за одржување на јавните зелени површини на територија  на Општината Битола за 2025 година, беше ставена на гласање и усвоена со 28 гласа За.
6. План за работа на ЈП „Пазари“ за 2025 година, беше ставен на гласање и усвоен со 28 гласа За.
7.  Одлука за примање на домација од Иван Чулакоски за помагање и 
збогатување на содржини во Општина Битола по повод дочекот на Новата 2025 година – Зимска Приказна, беше ставена на гласање и усвоена со 28 гласа За.


За работа на седницата беше предложен и едногласно (28 гласа ЗА) прифатен следниот

Д Н Е В Е Н    Р Е Д

1. [bookmark: _Hlk186098348]Програма за одржување на комунални објекти и инсталации, локална патна мрежа и улици во Општина Битола за 2025 година.
2. Програма за економски развој на Општина Битола за 2025 година.
3. Финансиски план за работа на ЈП „Комуналец“ за 2025 година.
4. Финансиска програма за јавната чистота на ЈП „Комуналец“ за 2025 година.
5. Финансиска програма за јавните зелени површини на ЈП „Комуналец“ за 2025 година .
6. План за работа на ЈП „Пазари“ за 2025 година. 
7. Одлука за примање на домација од Иван Чулакоски за помагање и 
збогатување на содржини во Општина Битола по повод дочекот на         Новата 2025 година – Зимска Приказна.
8. Предлог-Буџет на Општината Битола за 2025 година.
9. Предлог-Одлука за извршување на Буџетот на  Општината Битола за 2025 година.
10. Буџетски календар за 2025 година.
11. Предлог-Одлука за утврдување на вредност на бодот за платите на државните службеници за 2025 година.
12. Извештај за работата на Советот на Општината Битола за 2024 година.
13. Програма за работа на Советот на Општината Битола за 2025 година.

Габриела Илиевска : Градоначалникот го најави своето присуство, во текот на седницата.

Пауза 5 минути. 
Продолжуваме.


1.

	   Габриела Илиевска образложение. Точката се повторува од мината седница, која соодветно беше разгледувана на комисија по доставените материјали. Која е потребата, денес повторно да се дебатира, не е  разјаснето.  
              
             Програма за одржување на комунални објекти и инсталации, локална патна мрежа и улици во Општина Битола за 2025 година, беше ставена на гласање и усвоена со 18 гласа За, 7 гласа Против и 2 гласа Воздржани.  

					2.

   	Програма за економски развој на Општина Битола за 2025 година, беше ставена на гласање и усвоена со 18 гласа За, 7 гласа Против и 3 гласа Воздржани.
 
                					3.
	Директор ЈП Комуналец збор. Благодарност за можноста за повторно разгледување на точките на јавното претпријатие. Барањето да се разгледуваат повторно е од голема важност затоа што се едни од базните програми, односно од основните дејности на јавното претпријатие, како истото нормално би функционирало. Директорот побара поддршка од сите советници. 
	Габриела Илиевска збор. Конечно признание дека со негласањето на Програмите се блокира работата на претпријатието. Во изминатите 2 години советничката група Ви даде безрезервна поддршка. Но, агресивното однесување на ВМРО, кон се и сите што е за прогрес, уништи, затоа денес сме во ова позиција. До денес се немате соочени со неизгласани програми, иако јавноста гласно има во повеќе наврати реагирано за многу недостатоци и тоа е вистината.  
	Мирјана Захариева Ралевска збор. Прашање до директорот: Колку приходи собирате од граѓаните за јавна чистота? Од наменскиот денар за јавна чистота и каде го уплаќате? За прашањето инсистирам да ми биде одговорено.
	Директот ЈП Комуналец одговор. Писмено ќе одговорам.
	Анастасија Тарјковска збор. Не гласањето на Програмата пред два дена е доказ дека никој не е задоволен од работата на ЈП Комуналец, што е видливо. Но, се запрашувам дали ако не ја гласаме повторно оваа Програма дали ќе останеме и без тоа малце што во моментот го имаме и колку од вината ќе сносиме.  
	Габриела Илиевска збор. Ако не се изгласа денес, може да се излгаса во Јануари, со надеж дека нешто може да се смени барем на еден месец. Уште еднаш потсетување дека овој Совет донесе Одлука за издвојување финансии во вредност од 60.000000,00 ден. за набавка на нови камиони, кои директорот изрично ги одби. И така следна точка е Буџетот, нека се издвојат од некои ставки од буџетот нека се одвојат за ЈП Комуналец нека ја корегира Програмата и ќе ја изгласаме во Јануари. Две недели не му менуваат многу и така тонат.

	Финансиски план за работа на ЈП „Комуналец“ за 2025 година, беше ставен на гласање и усвоен со 18 гласа За, 6 гласа Против, 4 гласа Воздржани и 2 советници се изземаат од гласање.
		
					4.
          Финансиска програма за јавната чистота на ЈП „Комуналец“ за 2025 година, беше ставена на гласање и усвоена со 17 гласа За, 6 гласа Против, 4 гласа Воздржани и 2 советници се изземаат од гласање.

					5.
Финансиска програма за јавните зелени површини на ЈП „Комуналец“ за 2025 година, беше ставена на гласање и усвоена со 17 гласа За, 6 гласа Против, 4 гласа Воздржани и 2 советници се изземаат од гласање.

					6.
Габриела Илиевска збор. Да нема повторување со слики и коментари од пред само два дена за ЈП Пазари, согласно истото кога ќе видам да има промени тогаш ПОИНКАУ ќе гласа позитивно.

План за работа на ЈП „Пазари“ за 2025 година, беше ставен на  гласање и усвоен со 17 гласа За, 12 гласа Против и 1 глас Воздржан.

					7.
	Иван Чулаковски збор. Сите споделувате од Зимска приказна и тоа го правите по di fold, а не знаете колку пари се трошат за истата и тоа за само неколку дена. Ако знаевте ќе се запрашавте дали толку многу ќе ја промовирате. Јас со мојата донација, иако за некои незабележителна, е показател како на регуларен пат треба да биде на спонзорирање и донирање во Општина Битола.
	Бојан Бојкоски збор. Благодариме и даваме поддршка на донацијата од колегата Чулаковски. Обајсни дека Програмата за туризам е со широк спектар и наброја како пример.

Одлука за примање на донација од Иван Чулакоски за помагање и збогатување на содржини во Општина Битола по повод дочекот на Новата 2025 година – Зимска Приказна, беше ставена на гласање и едногласно усвоена со 30 гласа За.

					8.
Известител на Комисија за финансиии и  буџет, Марица Тодоровска, го поднесе следниот извештај по разгледување на материјалите по точките 8, 9, 10 и 11 од дневниот ред и дискусиите Комисијата за точките 8 и 9 гласаше со 2 гласа За и 3 гласа Воздржани, за точките 10 и 11 од дневниот ред Комисјата гласаше со 5 гласа За.
  
	Габриела Илиевска прашање до координаторите. Дали сакате да продолжиме без присуство на Градоначалникот, зошто тој е предлагач на Буџетот?!
	Методија Илиевски. До колку дојде во разумно време да, а само бесцелно да седиме и чекаме не.

	Пауза 5 минути. 
Продолжуваме.

Петар Николовски збор. Предлог Буџетот од Градоначалникот е доказ за не домаќинското работење. Нема ефикасно и одговорно управување со ресурсите на граѓаните на Битола. Изминатите 3 години потрошени се околу 100.000000,00 евра а ништо капитално не е видливо. А во исто така јавните претпријатија се пред колапс. Градоначалник ако немате план, визија и немате срам повлечете се, зошто Битола заслужува иднина – порача од говорницата Николовски. Овој буџет не ветува ништо.
Анастсија Трајковска збор. Подржани се сите програми, очекувам до колку овој Буџет добие поддршка, онака како што се презентираа овде точка по точка програмите, така да бидат образложени во кварталните извештаи.
Борче Корлевски збор. Овој предлог буџет надмина над 44,8 милиони евра, што може да се дефинира како рекорд. Во продлжение ги разложуваше приходите и расходите , зошто како што рече тоа е најмалку што заслужува јавноста. Од 2.760000000,00 ден. 1.337000000,00 ден. се основен буџет, а Министерство за финансии согласно Закон за фискално работење ни дозволува 749.000000,00 денари. Во однос на приходите, по образложување на оштинската администрација, најмногу имаме на трансфери и донации, 67 %, а капиталните приходи ни се 3 %. Толку можевме да извадиме за 3 години, по 1 %. Според очекувањата треба да се надмине за 1/3, тоа е повеќе од реално, што е несериозно за една општина. Следствено ќе има многу ребаланси. Имаме многу најави од 500.000,00 евра на 1.500000,00 евра да имаме приход, ова се нема случено на ниедна општина во светот, затоа Битола можеме да ја споредиме со светска економија. Најважни се расходите. 1.353606000,00 ќе бидат за плати и надоместоци, за вработени. Во продолжение набројуваше расходи со големи повторувања од претходната седница кои беа прецизирани во ставки. Исто ги споменуваше и Програмите и планираните реализации. Голем број на средства ќе одат на договорни услуги, како привремени вработувања и други договорни услуги и текови расходи. Сегашната администрација надмашува се па уште ни треба и со договор на дело. Зошто образованието е сила, образованието е моќ затоа на училиштата му се дава толку колку што побараа а вложувањето е минимално. И тоа ќе се вложува само во основно и средно образование. Уште нешто важно за Битола, противпожарна заштита која е во НО Програмата, а од толку што е важно се одвојуваат 127.000,00 ден. или 2000 евра за опрема за ТППЕ. Ќе прибираме пари од секаде а ќе трошиме за ништо. Проекциите ако сега се за 44,8 милиои евра, за 2026 год. овој буџет проектира наредниот да биде за 5 милиони евра повеќе, а за 2027 год. за плус 2 дополнителни милиони. Тоа значи дека оваа гарнитура планира само да троши пари, но не на капитални расходи – се изјасни Корлевски.                                
Бојан Бојкоски збор. Приоритетите кои што ги вети Градоначалникот во својата Програма во 2021 год., беа 10 приоритети. Од 10 предложени приоритети 70 % се реализирани – започна Бојкоски. Во продлжение ги наброја : Рекреативна зона Тумбе кафе – Смолево, нова ТППЕ зграда, кружен тек кај Ветринарна, изградени се рекорден број на улици, привлекување нови инвестиции итн. Во однос за зголемување на приходното конто од данок на имот, не е заради репресија која се врши врз граѓаните, напротив тоа е законска обврска, која локалнта самоуправа е должна да ја исполни. Голем удел има и новата дигитална можност за плаќање на данок, која што им овозможува на граѓаните електронски да обавуваат. Во многу наврати колегите потенцираа дека овој буџет бил најголем. Точно тоа е така бидејќи Владата даде соодветна поддршка со финансирање на прокети во висина 220.000000,00 денари и тие финансиски средства се предвидени во овој буџет. Има најава дека наредната година уште на почетокот ќе има нов јавен повик за финансиски средства за сите општини, согласно пресметките Општина Битола би добила дополнителни 10.000000,00 евра кои се надвор од основниот буџет. Кога ќе се добијат тие срдества, истите ќе треба да бидат внесени во буџетот и нормално  рамката ќе биде зголемена. А за ТППЕ како сега што се инвестира, никогаш порано. За реализацијата, имаме аргументи, кварталните извештаи кои се доставуваат од страна на Општина Битола се јасен показател за реализираните проекти.      
Борче Корлевски реплика. Колега Бојкоски, затоа што сте добро информиран дали може да ни кажете колку е моменталното салдо на општината? Пренесениот вишок го намаливте за 100.000000,00 ден. никој не знае на што се потрошија. Тоа што планирате е друго нешто, зошто буџетот е планирање, а што ќе се оствари допрва ќе видиме. Во Развојната програма имате 110 ставки проекти , уште само за космодром нема. Но, нема реализација на терен. Која е реаланоста дека во една година ќе остварите 110 проекти. Еднаш да се договориме еднаш нека бидат 10 проекти во една година ама тие сите да ги реализираме. А не за некои проекти овде само говориме 4 години. Треба да се  разликува идеа од проект. Аплицираме за проекти за улички, а не за капитални проекти. Само во данкот на имот имате зголемување, само таму имате приходна ставка се друго е со намалување зошто е така, не знам – заврши Корлевски.
Габриела Илиевска. Репликите траат 5 минути, Ве замолувам да се држите до Деловникот и Статутот.
Габриела Илиевска збор. Изминатите 3 години единствени капитални проекти кои се почнати и еден е завршен со набројување. Како може тогаш во блокирана општина и тоа од ПОИНАКУ да се направи тогаш тој капитален проект?! Не треба овде фалење со правење улици, тие се редовна работна обврска на општината. За најголемиот број со проекти со кој се фали ВМРО, треба да признае дека имаше поддршка од ПОИНАКУ. Маргинизацијата на  граѓанскиот сектор во овој Совет од Ваша страна е страшна ( кон ВМРО). Ваква хајка, каква што водите против ПОИНАКУ, немате водено ни против СДСМ.  
Методија Илиевски збор. Нов Буџет, кој досега е најголем а кој треба да биде сервисиран пред граѓаните, но тоа што беше приложено како беа менаџирани финансиските средства, не очекувам дека нешто спектакулано ќе се случи во 2025 година. Фантастично потрошени средствата на граѓаните на Општина Битола без да се реализира некаков проект. Градоначлникот со неговиот тим потрошија пари за 5 буџети. При превземање на локалната власт беа добредојдени со полна каса пари, а сега пред заминување очекуваат инвестиции од Владата за да се реализираат сега проектите кои ги ветуваа во 2021 година. Финансиските средства се потрошени а проблемите круцијлани со кои се соочувата сограѓаните. Во своето право за збор Илиевски кажа дека е сувишно да се говори за програми за туризам, образование, спорт и други кога Битола не е запишана во картата за туризам, училиштата немаат спортски сали, нема подобрување во условите за учениците, нема напредок во животната средина, итн. Нема стратегија за равој на Општина Битола. Во многу наврати и ВМРО и Градоначалникот, Тони Коњановски, ја добија конструктивната поддршка на СДСМ и истата ја злоупотребија. СДСМ овој пат ќе гласа против овој Буџет, затоа што на овој начин на кој што ги предлага општината и Градоначалникот, ќе бидат потрошени финансиски средства на граѓаните а со тоа нема да им се подобрат условите.
Мирјана Захариева Ралевска збор. Ова е последен буџет, кој овој Градоначалник го поднесува, а овој состав на Совет треба да  го разгледа. Со оглед дека пред 2 дена Градоначалникот рече дека Општина Битола е прва  во транспарентност. Затоа барам да се соопшти состојбата на општината со денешна дата. Се обрати до раководител на сектор финансии да одговори на поставеното прашање.

Пауза 5 минути.
Продолжуваме.

Раководител на сектор за финансии одговара. Во моментот општината има 6 активни сметки. Сметка 613 има состојба 107.955430,00 ден., сметката 789 Л0 има 9.915935,00 ден., сметката 789 К5 102.453339,00 ден., сметката 789 С1 има 1.493826,00 ден., сметката 789 Н9 има 1.962045,00 ден. и сметката   789 Т6 има 649.818,00 денари. Вкупно на 24.12.2024 година општината има состојба од 224.430393,00 денари.

Градоначалник интегрално обраќање. Почитувани присутни, почитувана Претседателке, почитувани советници, колеги, почитувана јавност, медиуми.
На претходната седница на Советот на Општина Битола, а дел денес како дополнителни точки, усвоени се Програмите за работа на општината во следната 2025 година, со која воедно се заокружува 4 годишниот мандат на овој совет и на мене како градоначалник.
Со Вашата поддршка, почитувани советници, ќе имаме можност да инвестираме кон создавање подобра иднина за нашата општина, преку реализацијата на проектите кои се дел од програмите и од буџетот во целина, а кои се за добробит на граѓаните и од урбаните и од руралните делови на нашата Општина.
Клучните области, во кои сакаме да ги зголемиме инвестициите, а со тоа и да реализираме повеќе проекти се однесуваат на економскиот развој, патната инфраструктура, животната средина, урбанизмот, спортот и младите, културата и културниот туризам, едноставно преку подобри услуги за граѓаните, да живееме и да функционираме во општина, каде ќе има среќни и задоволни граѓани.
Секако дека, доброто планирање и оправданоста на приоритетите е првиот чекор, а потоа за реализација на зацртаните проекти, неопходен е буџет. Кој денес треба да го гласаме. На денешната седница на Советот, точка на дневен ред е предлог буџетот, кој согласно законската регулатива и заложбите на локалната самоуправа за транспарентност и отчетност, покрај што беше доставен на разгледување на советниците, беше и јавно достапен на веб страната на Општина Битола.
Вкупниот буџет на Општина Битола за 2025 година ќе изнесува 2.760.088.393,00 денари, а висината на вкупниот износ во основниот буџет на Општина Битола ќе изнесува 1.337.988.670,00 денари.
Со овој историски најголем буџет благодарение и на поддршката на Владата со средства во висина од над 220.000.000 денари за реализација на проекти од капиталната инфраструктура, најголемиот дел од средствата ќе бидат издвоени токму за оваа намена. Имено Капиталните расходи во најголем дел се однесуваат на изготвување на проектна документација, изградба на улици и патишта, водовод, канализација во урбаниот дел на општината, како и во руралниот дел на општината. Овие расходи се во функција на подобрување на јавните услуги и подобрување на инфраструктурата во општината. Учеството на капиталните расходите изнесува 26,92% од вкупниот буџет или дури 55,23 % од основниот буџет.
Кога зборуваме за инфраструктурата накратко би споменал проекти кои или се завршија во текот на оваа 2024 година или ќе продолжат да се изведуваат и ќе се реализираат целосно во текот на следната 2025 година, а тоа се:
- Изградбата на влезот во Битола од Прилеп, проект на кој активно работиме
- Изградбата на улица кај новоотворениот трговски центар БЛИС која е во финална фаза
- Изградбата на нова противпожарна зграда каде исто така активностите на првата фаза се пред самиот крај и се очекува на почеток на идната градежна сезона да започнеме со втората фаза
- Изградбата на новата детска градинка во АРМ во партнерство со Кромберг и Шуберт, која ќе продолжи со втората финална фаза идната 2025 година, за што е склучен договор со изведувачот и се обезбедени средства во овој буџет
- Во завршна фаза е и адаптацијата на новата детска градинка во Домот за доенчиња и мали деца, по што ќе следува опремување на просторот, а веќе работиме и на решавање на проблемите кои беа затекнати за изградба на новата детска градинка кај основното училиште „Свети Климент Охридски“ за што сме во комуникација со ресорното министерство. Постоечкиот објект во состав на ДГ Славејче кој во минатото се користел од страна на градинката сега е адаптиран за згрижување на деца, со што се потврдува нашата заложба за зголемување на згрижувачките капацитети за најмладите.
- Започнавме изградба на велосипедски патеки во должина над 5 километри и конечно започнуваме со реализација на идејата „Битола вело град“ и истите ќе бидат завршени во целост во првата половина на 2025 година.
- Со поддршка на ПСК Пелистер го возообновуваме опожарениот планинарски дом „Копанки“ и веќе со радост и гордост можеме да кажеме дека таму новиот објект е до фаза карабина и дека ќе се заложиме ова култно место за битолчани конечно повторно да ги отвори вратите за граѓаните 
- Во соработка со ФФМ го подготвивме стадионот „Петар Милошевски“ за ноќни натпревари и таму веќе се одиграа два натпревари под рефлектори
- После многу напори и долги процедури, отворено е прифатилиштето за бездомни животни „Хачико“, како системски пристап во справувањето со проблемот со уличните кучиња
- Изградена е пешачка патека на потегот Тумбе кафе – Смолево, омиленото место за рекреација на битолчани
- Уреден е Новиот парк во Нова Битола и поставена е урбана опрема и спортски реквизити
- По примерот на светските метрополи, осветлени се сите значајни архитектонски градби со што блесна најпознатата и најамбиентална улица во Битола, Широк Сокак, каде е поставена и нова урбана опрема.
- Реконструирани или во завршна фаза на реконструкција се над 18 километри патна инфраструктура, од кои голем дел имаат целосна реконструкција на водоводна, канализациона мрежа, коловоз, а каде што е потребно и улично осветлување. Во инфраструктурните проекти се вбројуваат улици во урбаниот и руралниот дел на општината, меѓу кои: улици во Горно Оризари, Долно Оризари, Цапари, локалниот пат до с. Магарево, Стив Наумов, Индустриска, Бурса, „Нико Фундали“, „Солунска“, „Крушевска република“ и други улици, потоа уредени се нови паркинг простори, направени се хуманитарни паркинг простори, направен е нов кружен тек, реконструирани се спортските игралишта во ОУ „Елпида Караманди“ и Брусничка населба и други инфраструктурни проекти за кои најмногу сакам да им се заблагодарам на граѓаните за нивните предлози за време на буџетските форуми, но и за нивното трпение во интензивната градежна офанзива на општината, во која работиме на многу локации, со цел колку е можно повеќе да ги подобриме условите во општината и да реализираме повеќе проекти. 
Битола повторно станува привлечна за инвестиции, се отвори трговскиот центар Блис, наскоро најавено е отворање на „Лидл“, а очекуваме и нови инвестиции во Индустриската зона „Жабени“.
- Реализирани се и повеќе проекти за подобрување на условите во основните и средните училишта во градот, проекти за поддршка на младите, учениците, студентите.
- Во делот на енергетската ефикасност, покрај спроведените субвенционирања, реализирани се и други активности, со што преку проектот „Сончеви училишта“, на 6 основни училишта поставени се фотонапонски централи за производство на електрична енергија. Фотоволтаици имаат основните училишта Стив Наумов, Елпида Караманди, Коле Канински, Кирил и Методиј, Александар Турунџев во с. Кукуречани и Крсте Петков Мисирков во с. Бистрица. Веќе една година, во објектот на подрачното основно училиште Даме Груев и градинката во населбата Долно Оризари, работат поставените фотоволтаици и веќе, по една година, треба да ги добиеме првите резултатити на заштеда. Фотонапонски централи имаат и средните училишта д-р Јован Калаузи, Ѓорѓи Наумов и гимназијата Таки Даскало. Ова значи дека со завршувањето на годината, 10 училишта во Битола ќе имаат фотоволтаици.
- Преку проект со УСАИД, во процедура е подготвување на комплетна проектна документација за енергетска ефикасност на 3 училишта и една градинка, а преку 16-те проекти од Владата, основното училиште Стив Нумов, ќе добие нова енергетски ефикасна фасада.
- Засадени се над 1500 различни видови садници, односно дрвја, на 10 локации во градот, преку проектот EU4CleanAir (ЕУ фор клин ер), проект кој го работиме заедно со Европската Унија и УНОПС. И од овој проект очекуваме дополнителни бенефити околку грејните инсталации на неколку јавни објекти.
- За прв пат во државата, нашата општина беше домаќин на Форумите за праведна транзиција, од кои произлезе и Визијата за Битола, како заеднички осврт на барањата на претставници на сите засегнати страни од јавниот сектор, образованието, науката, приватниот сектор и невладините организации.
- Општина Битола е лидер во транспарентност и отвореност во државата според анализите на Центарот за граѓански комуникации и Метаморфозис, за што континуирано сме насочени кон подобрување на услугите на граѓаните преку постепено воведување на електронски услуги и зголемување на ефективноста и ефикасноста на работата на локалната самоуправа.
- СО ВЛАДИНА ПОДДРШКА И СРЕДСТВА ОД ОПШТИНСКИОТ БУЏЕТ за 2025 година ЌЕ СЕ РЕАЛИЗИРААТ НОВИ НАД 30 ИНФРАСТРУКТУРНИ ПРОЕКТИ ВО ОПШТИНА БИТОЛА
- Општина Битола, доби поддршка од Владата во висина од 230 000 000 за 16 проекти аплицирани со комплетна документација на Јавниот повик за изразување на интерес од страна на општините за финансирање на инфраструктурни проекти од Потпрограмата АА- Инфраструктурни проекти во општините. Ваквата поддршка е од огромно значење за комплетно подобрување на дел од инфраструктурата во урбаниот и руралниот дел на општината, како и за изградба и реконструкција на објекти од високоградба. Вкупната проектирана вредност за алицираните проекти изнесува 275 990 000 денари, за што потребното кофинансирање ќе го дообезбеди Општина Битола од својот Буџет. Во овие проекти се вбројуваат:
- Реконструкција на улично осветлување на улица СТУ 3
- Реконструкција на коловоз на локален пат за с.Буково
- Реконструкција на коловоз на локален пат Трново – Магарево (последна фаза до граница со НП Пелистер)
- Изградба на коловоз на улици од ДУП за БЛР 4 и дел од ДУП БЛР 4 блок 2 (улици 150,170,210)
- Изградба на инфраструктура на улица СТУ 3 АРМ четврт 1
- Реконструкција на коловоз на улица Панде Кајзеро
- Реконструкција на коловоз на Булевар 1 Мај – јужна страна на река Драгор, од спој со улица Добривоје Радосвљевиќ со спој од улица Свети Наум
- Реконструкција на улиците „11 ти Март“, „Панде Николов“, „Козара“ и „Чеде Филиповски“
- Улично осветлување на улиците „11 ти Март“, „Панде Николов“,
- Реконструкција на водоводна линија на патот Битола – село Поешево – село Логоварди
- Изградба на фекална канализација и атмосферска канализациона мрежа на улици од ДУП за БЛР 4 дел и ДУП БЛР 4 дел блок 2 (улици 150,170, 210)
- Реконструкција на канализација на улица „Панде Кајзеро“
- Изградба на канализација на улица СТУ 3 АРМ четврт 1 (фекална и атмосферска со приклучоци)
- Реконструкција на фасада – изведба на нова енергетски ефикасна фасада на ООУ „Стив Наумов“
- Изградба на центар за спорт и рекреативни активности
- Санација на Јужна трибина од фудбалски стадион „Петар Милошевски“
- Дополнително, во развојната компонента, локалната самоуправа, согласно општинските програми, за следната година вклучува и реализација на следните проекти:
- Изградба на паркинг простори кај „Овчи Пазар“
- Изградба на паркинг простори кај „Ат Пазар“
- Реконструкција на коловоз на улиците „Влатко Миленковски“, „Паца Ванчова“ и „Гаврило Принцип“
- Изградба на коловоз на улична мрежа во с.Карамани
- Реконструкција на коловоз на улица „7-ма Бригада“
- Реконструкција на коловоз на улица „Караорман“
- Реконструкција на коловоз на улиците „Љубојно“, „Мукос“ и „5-та“
- Реконструкција на коловоз на улица „Христо Ботев“
- Изградба на патот до манастирот Св.Меркуриј во с.Барешани
- Реконструкција на коловоз на улица „Димитар Тодоровски“ (11-та)
- Реконструкција на улици во населба Јенимаале
- Реконструкција и изградба на 10 нови спортски игралишта
Исто така би сакал да напоменам дека Општина Битола има спремна проектна документација со соодветни одобренија за ново инфраструктурни проекти во висина од над 10 милиони евра со кои ќе аплицира на новиот повик за проекти од капиталната инфраструктура кој ќе го објави Владата во првиот квартал на 2025 година.
Моето обраќање е фокусирано на капиталната инфраструктура и вложувањето на средства во неа најмногу од причина што голем дел од дискусијата на советниците од Советот на денешната седница за однесуваше на тоа колку малку наводно средства ќе бидат издвоени за оваа намена. После ова излагање оставам на граѓаните да проценат кој е во право, што впрочем и ќе го кажат на следните локални избори.
Почитувани, НАШЕТО ЗНАЕЊЕ ГО НАСОЧУВАМЕ КОН ПРОЕКТИ ЗА ПОУБАВА БИТОЛА.
Сакам да им заблагодарам на јавната администрација во Општина Битола за целата поддршка која ја дава и во изработка на целата проектна документација, само тие знаат колку работат и како.
Со заедничка соработка помеѓу Советот и градоначалникот, Битола може да биде поубаво место за живеење за сите нас.
Недоразбирањата кои ги имаме некогаш, можеби повеќе од она околу кое се согласуваме, би сакал да остане зад нас и конечно да влеземе во една година во која, знам дека политиката ќе доминира, меѓутоа Ве уверувам дека градот повторно ќе биде градилиште, дека сето она што е ветено и кажано овде ќе биде испочитувано.
Дозволете на сите Вас, пред се и на граѓаните на Општина Битола, да Ви ги честитам новогодишните и божиќните празници, кои престојат, кои заедно во добро здравје, слога, мир и меѓусебна почит да празнуваме и потоа да се фатиме за работа. Тоа е она што не очекува. Благодарам уште еднаш, се надевам дека Буџетот кој е пред Вас ќе биде изгласан. Благодарам.             

Габриела Илиевска прашање до Градоначалникот. Почитуван Градоначалник, мило ми е денес што сте тука зошто така доликува. Своето обраќање го завршивте со убави зборови кон нас, но морам да Ви напоменам дека во неколку наврати не имавте навредно лично мене а и некои од колегите. Можеме овде политички да се разидуваме, но да се дијагностицира некаква псичка состојба и таа јавно објавена не доликува на никој, а најмалку на човек кој доаѓа од фелата од која доаѓате Вие. Ова го кажувам со најдобра намера и си дозволувам затоа што имаме долгогодишно познанство. Во најмала рака мислам дека заслужуваме извинување. Имам само едно прашање до Вас. Кај се парите кои се добиени од спонзорства, донации за Зимска приказна?!  Прашањето е на писмен документ како Вие што милувате да ги добивате барањата. Се надевам дека ќе ме удостоите да ми одговорите и тоа се надевам ќе биде во законскиот рок од 15 дена. 
Мирјана Захариева Ралевска збор. Повтори дека овој предлог буџет е последен во овој советнички состав и со овој Градоначалник. Приходот од данок на имот никогаш претходно не бил толкав, како сега што е прикажан во предложениот буџет. Напумпани бројки кои се на тој начин прикажани само колку да се оправдаат оперативните трошоци, констатираше Ралевска. 47,12% од вкупните расходи одат за плати и надомесоци за општинската администрација. Дали така треба да биде, наместо на капитални инвестиции да одат на плати?! Ова е дирекна индикација за партиски вработувања. Од вкупниот буџет само 26 % се планирани на капитални расходи и тоа поткрепени со 220.000000,00 ден. со поддршка од Владата. Запраша каков и колку мебел ќе се набави, за кои се планирани 11.000000,00 ден.? Јавните претпријатија не треба воопшто да се коментираат, зошто се виде што сработија изминатото време. Ова локална самоуорава покажа и докажа дека не умее да менаџира парите на граѓаните наменски и одговорно.
Алмир Адемовски. Го поздрави присуството на Градоначалникот и рече дека нема да му постави некои прашања за неколку проекти за кои долго време бара одговор. Како на пример за инфраструктурата во нас. Недопирливи, за велосипедските патеки, за игралишта и други. Дали и кога некој изведувач ќе сноси одговорност за неквалитетна изработка, дали нема злоупотреба на проекти и слично. Многу важно прашање за кое сакам одговор: Каде се парите од спонзорите на Зимска приказна и каде се потрошени?!
Иван Чулаковски. Тоа што го гледате пред Вас, Градоначалник е донација од мене за Зимска приказна, иако беше порачка јас како општествено одговорна личност, донирам. Поднесов барање за информации од јавен карактер очекувам одговор на прашањето. 
Борче Корлевски прашање. Со последното објаснување од претставникот од општинската администрација доаѓаме до забулуда за некои 600.000000,00 ден. каде се ? 
Колку е исплатено за Пожарната зграда и колку за кружниот тек кај Дулие?!
Градоначалник. Дефокусот и скечот кој сака да се направи е повторно на сцена. Наместо да разговараме за суштински прашања. Ќе започнам од Корлевски.  15 минути читав што се е направено и што се треба да се направи. Сето останато писмено ќе се добие. За прашањата на Алмир, исто писмено ќе ги добие. И за најважото што го поставувате каде се парите?! Меѓутоа бев повикан да се извинам. Нема да дозволам Зимската приказна да се прави скеч. Напротив, Зимската приказна е многу поважна од скечот кој сакате да го направите. Јас Ве поканувам сите да присуствувате на некој од настаните да видите. Што се однесува до извинувањето, прво очекувам да се извините за Бит фест. Зошто истите приказни за парите беа поставувани и таму. Каде се парите?! Ништо од тоа нема. Очекувам извинување за Бит фест прво. Очекувам да се извините и за Зимската приказна, затоа што ќе ги добиете сите документи. Благодарам на Чулаковски за донацијата, со сигурност ќе оди таму каде што треба. Значи една работа, Зимската приказна е позначајна од скечот кој сакате да го направите, ама поважно од Зимската приказна има уште нешто, најважно, Буџетот. Тој е поважен од се. Благодарам.  
Габриела Илиевска кон Градоначалникот. Благодарам, Градоначалник, но премногу не навредувате како советници. Ние имаме право се да прашаме и тоа не е скеч. Вие располагате со парите на граѓаните и не знам зошто сте нервозен?! Не Ве прашуваме за дома за буџетот.
Иван Чулаковски. Дали е за Бит фест или за Зимска приказна ние само поставивме прашања. Најфер и најдемократски ќе беше уште првиот пат на прашањата наредба до админстрација достава на документација, договори и решено се. Ние имаме право да знаеме исто како Вие што имате право.  
Габриела Илиевска прашање.  Ние, Градоначаник само поставивме прашање. Не е задолжително да знаеме кој биле спонзори, туку само колку пари се спонзорирани и на која сметка?! Ако заборавивте да Ви ја освежам меморијата, ние бевме иницијатори на Зимска приказна, што е најдоброто нешто што почна да се прави во Битола.
Градоначалник. Оние кои ме познаваат добро знаат дека ниту навредувам ниту сакам некој да навредам. Напротив, вчера беа граѓаните навредени, нив ќе треба да им се извините, од друга страна спонзорите беа навредени. Зошто, зошто поставувате прашања на кои луѓето ги ставаме во некаква ситуација, кога, еве јас да сум на  нивно место, би размислил друг пат дали би помогнал на една општина. Многу имаше кои сакаа да помогнат. Никогаш толку немало. Зошто толку не знам. И трето ќе добиете одговор. Ве  уверувам ќе добиете одговор на сите 3 барања, во детали. Во оваа општина јас не знам дали некој може да  разбере, не постои нешто што може да се скрие. И тоа ни го признаваат граѓански асоцијации, кои не канат на дебати да зборуваме за транспарентност. Зошто сме така препознати во државата?! Така да не очекувајте дека некој ќе Ви сокрие нешто. Ама треба и за Бит фест да се извините, како што очекувам и за Зимската приказна. А вечер се гледаме на познатите места, повелете заедно ќе одиме. Не е ништо страшно. Благодарам.     
Габриела Илиевска повторно кон  Градоначалник. Да се извиниме дека поставуваме прашања?! Тоа треба?! 
Алмир Адемовски збор. Предлог амандман: Изградба на станбена улица СТУ 5 со 5.000000,00 денари. Службите нека одлучат од која ставка можат да се обезбедат средствата.

Пауза 5 минути.
Продолжуваме.

Анастасија Трајковска процедурално. Овој предлог да влезе во Развојна програма исто како што јас ги предложив и така се вметнаа. Плус проектната и техничката документација е изготвена и тоа со апдејтирани цени.
Амандман од Алмир Адемовски, Изградба на станбена улица СТУ 5 со 5.000000,00 денари,гласан и едногласно прифатен. 

Предлог-Буџет на Општината Битола за 2025 година, беше  ставен на гласање и усвоен со 18 гласа За, 8 гласа Против и 5 гласа Воздржани.

					9.
Предлог-Одлука за извршување на Буџетот на  Општината Битола за 2025 година, беше ставена на гласање и усвоена со 29 гласа За и 2 гласа Воздржани.

					10.
Буџетски календар за 2025 година, беше ставен на гласање и едногласно усвоен со 30 гласа За.

					11.
Предлог-Одлука за утврдување на вредност на бодот за платите на државните службеници за 2025 година, беше ставена на  гласање и едногласно усвоен со 30 гласа За.

					12.
Претседателката Габриела Илиевска го прочита извештајот за работа на  Советот на Општина Битола за 2024 година.
Извештај за работата на Советот на Општината Битола за 2024 година, беше ставен на гласање и едногласно усвоен со 31 глас За.




					13.
Пауза 5 минути.
Продолжуваме.
Програма за работа на Советот на Општината Битола за 2025 година, беше ставена на гласање и едногласно со 31 глас За усвоена.




Седницата заврши во 15:58 часот.
Седницата се снимаше на аудио касети и по нив се водат забелешки.
Седницата ја обработи Васка Арсовска - Цветаноски.


Бр.09-159/2                                                                           ПРЕТСЕДАТЕЛ
25.12.2024год.                                                      на Советот на Општина Битола
 Б и т о л а                                                                        Габриела Илиевска            

